शायद उसका सिर नीचे की ओर होगा, कमर झुकी होगी, वह कम से कम जगह में सिकुड़ने की कोशिश कर रही होगी और आँखें नहीं मिलाएगी। यह मुद्रा आत्मसमर्पण और व्यग्रता से सम्बद्ध होती है। यह हाव भाव इस संदेश को भेजते और सुदृढ़ करते हैं कि आप परेशान हैं, समर्पित हैं और आपमें आत्म विश्वास की कमी है। शरीर की मुद्रा को बदलने से दूसरों पर पड़ने वाला आपका प्रभाव बदलेगा, आपके प्रति उनका व्यवहार बदलेगा और अंततः अपने बारे में आपका दृष्टिकोण बदलेगा। यदि आप इन तकनीकों का परीक्षण सबके सामने नहीं करना चाहते हैं, तब तक इनका अभ्यास दर्पण के सामने करिए या स्वयं को फिल्म करिए, जब तक कि आप थोड़ा आश्वस्त न महसूस करने लगें। आप किसी अच्छे मित्र के सामने भी अभ्यास करके उसका फीडबैक प्राप्त कर सकते हैं। कंधे पीछे की ओर करके सीधे रख कर चलिये और खड़े होइए। अपनी ठोढ़ी सीधी और चेहरा सामने की ओर रखिए। चाहे आपको लगता नहीं भी हो, तब भी ऐसे चलिये, जैसे कि दुनिया आपकी मुट्ठी में है। कल्पना करिए कि आप सिर पर बंधी एक रस्सी के सहारे टंगे हैं। किसी एक स्थिर बिन्दु पर निगाहें टिकी रख कर अपने सिर को परेशानी में इधर उधर घूमने देने से बचाइये। सिर को इधर उधर हिलाने के स्थान पर दृष्टि को किसी बिन्दु पर केन्द्रित करिए। व्यग्र व्यक्ति आम तौर पर अपना वज़न एक पैर से दूसरे पैर पर डालते रहते हैं, बेचैन रहते हैं या पैर ज़मीन पर थपथपाते रहते हैं। अपने पैर कमर की चौड़ाई तक फैला करके खड़े रहने का प्रयास करिए। अपना वज़न दोनों पैरों पर डालिए। पैरों का संतुलन बनाए रखने से और पैर जमा कर रखने से आपको इधर उधर हिलते रहने की आवश्यकता नहीं महसूस होगी। बैठे रहने पर भी अपना संतुलन बनाए ही रखिए। अगर आपके पैर मुड़े होंगे या आप उन्हें ज़मीन पर थपथपाते होंगे तब आप व्यग्र ही दिखेंगे। अपनी कुर्सी पर झुके रहने की और अपनी बाँहों को अपने बगल में दबा कर रखने की तीव्र इच्छा से लड़िए। उसके स्थान पर थोड़ा चौड़े हो कर जगह घेरिए। इसको पावर पोज़िंग कहते हैं। अध्ययन से पता चला है कि जो लोग साक्षात्कार से पहले पावर पोज़ करते हैं उन्हें लगता भी है और होता भी है कि उनमें आत्म विश्वास बढ़ जाता है। परीक्षण के लिए ये कुछ सीधे सादे पावर पोज हैं:   जब आप बैठें तब कुर्सी पर पीछे की ओर टेक लगाइये। यदि उपलब्ध हो तो हत्थों का उपयोग करिए। पैरों को कंधे की चौड़ाई तक फैला कर खड़े होइए और अपने हाथ कूल्हों पर रखिए। दीवारों का टेक लगाइये, उन पर झुकिए मत। इससे अवचेतन रूप से लगेगा कि दीवार या कमरा आपकी संपत्ति है। यदि आपको किसी का ध्यान आकृष्ट करना है तब उसके कंधों को स्पर्श करिए। आपको स्पर्श की उपयुक्तता की जांच करने के लिए, स्थिति और परिस्थिति की आवश्यकता का जायज़ा लेना होगा। जैसे कि यदि आप किसी व्यक्ति को केवल उसका नाम ले कर बुला सकती हैं तब शारीरिक स्पर्श शायद कुछ अधिक ही माना जा सकता है। परंतु यदि आप किसी भीड़ भाड़ और कोलाहल युक्त स्थान पर हों तब किसी का ध्यान आकृष्ट करने के लिए उसके कंधे को हल्के से छूने से उसका ध्यान आपकी ओर आकृष्ट हो सकता है। ध्यान रखिए कि स्पर्श कोमल ही होना चाहिए। बहुत अधिक दबाव डालना शांत और आश्वस्त होने के स्थान पर ज़बरदस्ती जैसा लग सकता है। जब आप खड़े या बैठे हों तब अपने हाथों को अधिकतर स्थिर ही रखिए। विश्वस्त परिस्थितियों में आपके चेहरे और शरीर को दूसरों की ओर मुखातिब होना चाहिए न कि उनकी ओर से बंद होना चाहिए। यहाँ पर कुछ सुझाव हैं:  अपने हाथों को अपने सिर या पीठ के पीछे बाँधिए। अपने हाथ अपनी जेब में डाल लीजिये मगर अपने अंगूठे बाहर ही रहने दीजिये। अपने दोनों हाथों की अंगुलियों को जोड़ कर ऊपर की ओर करिए और अपनी कोहनियों को मेज़ पर रखिए। यह बहुत ही निश्चयात्मक स्थिति होती है और इसका उपयोग समझौता वार्ता, साक्षात्कार तथा मीटिंगों में किया जाता है। यह आपकी सभ्यता पर निर्भर करता है कि क्या आप प्रत्येक शब्द को हाथ की मुद्राओं से स्पष्ट करने से व्यग्र या ऊर्जावान दिखते हैं। इसके स्थान पर कभी कभार नियंत्रित मुद्राएँ प्रदर्शित करने का निश्चय कीजिये। अपनी बाँहों को अपनी कमर की ऊंचाई पर ही रखिए और अपने समस्त हाव भाव उसी स्थान पर सीमित रखिए। इससे आप अधिक विश्वसनीय प्रतीत होंगे।  सामाजिक परिप्रेक्ष्य में, ढीली और खुली हुई हथेली का प्रयोग करिए। कसा हुआ हाथ या बंधी हुई मुट्ठी अत्यंत आक्रामक तथा हावी होने की भावना का प्रदर्शन करता है, जो कि आम तौर पर राजनीतिज्ञों द्वारा प्रयोग में लाया जाता है। अपनी कोहनियों को अपने बगल में ही रखिए। अपने शरीर को ढांपने से बचाने के लिए अपनी हाथों से मुद्राएँ शरीर के एक ओर को ही करिए।
تصور كيف يبدو الشخص عديم الثقة بالنفس. قف منتصب القامة ورأسك مرفوعًا. تعلم أن تقف بثبات. احتل مساحة من الفراغ. استخدم اللمس بكفاءة. أبق يديك في أوضاع واثقة. استخدم إشارات اليد بحرص.